CELEX: 32017R1410
Language: lv
Date: 2017-08-02 00:00:00
Title: Komisijas Regula (ES) 2017/1410 (2017. gada 2. augusts), ar ko groza II un III pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem (Dokuments attiecas uz EEZ. )

3.8.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 202/1
               
            KOMISIJAS REGULA (ES) 2017/1410
      (2017. gada 2. augusts),
      ar ko groza II un III pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 1. punktu,
      tā kā:
      
                  (1)
               
               
                  Patērētāju drošības zinātniskā komiteja (SCCS) 2012. gada 26.–27. jūnija atzinumā (2) secināja, ka 3- un 4-(4-hidroksi-4-metilpentil) cikloheks-3-ēn-1-karbaldehīds (HICC), kura INCI nosaukums ir hidroksiizoheksila 3-cikloheksēna karboksaldehīds, 2,6-dihidroksi-4-metil-benzaldehīds (atranols) un 3-hlor-2,6-dihidroksi-4-metil-benzaldehīds (hloratranols), nebūtu jālieto kosmētikas līdzekļos, jo tas ir smaržvielu alergēns, kas iepriekšējos gados ir izraisījis vislielāko skaitu kontaktalerģiju gadījumu.
               
            
                  (2)
               
               
                  Tādējādi tiek radīts iespējams risks cilvēku veselībai, un tādēļ minēto vielu lietošana kosmētikas līdzekļos būtu jāaizliedz.
               
            
                  (3)
               
               
                  HICC ir reglamentēts Regulas (EK) Nr. 1223/2009 III pielikuma 79. ierakstā, kurā noteikts, ka tā klātbūtne ir jānorāda sastāvdaļu sarakstā, kas iekļauts minētas regulas 19. panta 1. punkta g) apakšpunktā, ja tā koncentrācija pārsniedz 0,001 % kosmētikas līdzekļos, ko nenoskalo, un 0,01 % kosmētikas līdzekļos, ko noskalo. Tā kā HICC lietošana kosmētikas līdzekļos būtu jāaizliedz, minētais ieraksts ir jāsvītro.
               
            
                  (4)
               
               
                  
                     SCCS savā 2012. gada 26.–27. jūnija atzinumā norādīja, ka atranols un hloratranols ir ķērpja Evernia prunastri un koka sūnu (Evernia furfuracea) ekstrakti, kuri reglamentēti attiecīgi Regulas (EK) Nr. 1223/2009 III pielikuma 91. un 92. ierakstā.
               
            
                  (5)
               
               
                  Ir lietderīgi noteikt pienācīgi ilgu laiku, kurā ražošanas nozarei būtu iespēja pielāgoties jaunajiem aizliegumiem un turpmāk attiecīgos līdzekļus, kas satur vienu vai vairākas no aizliegtajām vielām, vairs nelaist vai nedarīt pieejamus tirgū. Nosakot minēto laiku, attiecīgi būtu jāņem vērā arī minēto līdzekļu radītais iespējamais risks cilvēku veselībai. Regulas (EK) Nr. 1223/2009 III pielikuma 79. ierakstā noteikto ierobežojumu attiecībā uz HICC būtu jāturpina piemērot līdz ir aizliegts tirgū darīt pieejamus līdzekļus, kas satur minēto vielu. Tādēļ minētā ieraksta svītrošana būtu jāatliek.
               
            
                  (6)
               
               
                  Īpaši būtu jāņem vērā ļoti sarežģītā un ilgā smaržvielas pārformulācijas procedūra un patērētāju bažas, ko rada smaržvielu ar smaržu saistīto īpašību izmaiņas, un tādēļ jāparedz ilgāks termiņš nekā parasti, līdz kuram ražošanas nozare var veikt izmaiņas līdzekļu sastāvā. Smaržvielu kontaktalerģijas parasti izpaužas tikai uz ādas. Patērētāji, kuriem ir kontaktalerģija pret smaržvielu alergēniem, bieži zina par savu reakciju, ja līdzeklis, kurā ir smaržvielas, nonāk uz ādas, un tādēļ var no šādiem līdzekļiem izvairīties.
               
            
                  (7)
               
               
                  Tādēļ attiecīgi jāgroza Regulas (EK) Nr. 1223/2009 II un III pielikums.
               
            
                  (8)
               
               
                  Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Regulas (EK) Nr. 1223/2009 II un III pielikumu groza saskaņā ar šīs regulas pielikumu.
      2. pants
      No 2019. gada 23. augusta Savienības tirgū nelaiž kosmētikas līdzekļus, kas satur vienu vai vairākas ar šo regulu aizliegtās vielas.
      No 2021. gada 23. augusta Savienības tirgū nedara pieejamus kosmētikas līdzekļus, kas satur vienu vai vairākas ar šo regulu aizliegtās vielas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      Pielikuma 2. punktu piemēro no 2021. gada 23. augusta.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 2. augustā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 342, 22.12.2009., 59. lpp.
      
      
         (2)  SCCS/1459/11.
      
         PIELIKUMS
         Regulas (EK) Nr. 1223/2009 II un III pielikumu groza šādi:
         
                     1)
                  
                  
                     regulas II pielikuma tabulai pievieno šādus trīs ierakstus:
                     
                                 Atsauces numurs
                              
                              
                                 Vielas identifikācija
                              
                           
                                 Ķīmiskais nosaukums / INN
                                 
                              
                              
                                 
                                    CAS numurs
                              
                              
                                 EK numurs
                              
                           
                                 a
                              
                              
                                 b
                              
                              
                                 c
                              
                              
                                 d
                              
                           
                                 “1380.
                              
                              
                                 3 un 4-(4-hidroksi-4-metilpentil)cikloheks-3-ēn-1-karbaldehīds (HICC) (*1)
                                 
                              
                              
                                 51414-25-6/
                                 31906-04-4/
                              
                              
                                 257-187-9/
                                 250-863-4/
                              
                           
                                 1381
                              
                              
                                 2,6-dihidroksi-4-metil-benzaldehīds (atranols) (*1)
                                 
                              
                              
                                 526-37-4
                              
                              
                                 —
                              
                           
                                 1382
                              
                              
                                 3-hlor-2,6-dihidroksi-4-metil-benzaldehīds (hloratranols) (*1)
                                 
                              
                              
                                 57074-21-2
                              
                              
                                 —
                              
                           
               
                     2)
                  
                  
                     regulas III pielikuma tabulas 79. ierakstu svītro.
                  
               
            (*1)  No 2019. gada 23. augusta Savienības tirgū aizliegts laist kosmētikas līdzekļus, kas satur minēto vielu. No 2021. gada 23. augusta Savienības tirgū aizliegts darīt pieejamus kosmētikas līdzekļus, kas satur minēto vielu.”;